PICO มั่นใจผลประกอบการงวดปี 57-58 พลิกกลับเป็นกำไร
PICO มั่นใจผลประกอบการงวดปี 57-58 พลิกกลับเป็นกำไร หลังงวดปีก่อนขาดทุน 4.86 ลบ. คาดเซ็นสัญญาลูกค้าใหม่ ก.ค.นี้ ดัน backlog เพิ่มจากที่มี 300 ลบ. เผยเจรจาซื้อกิจการธุรกิจแสดงโชว์ทั้งใน-ตปท. คาดสรุปปีนี้ 1 ดีล
30 มิ.ย. 2558

นายศีลชัย เกียรติภาพันธ์ ประธานเจ้าหน้าที่บริหาร บริษัท ปิโก (ไทยแลนด์) จำกัด (มหาชน) หรือ PICO เปิดเผยว่า บริษัทมั่นใจว่าผลประกอบการงวดปี 58 (1 พ.ย.57-31 ต.ค.58) จะพลิกกลับมาเป็นกำไรสุทธิหลังจากงวดปี 57 (1 พ.ย.56-31 ต.ค.57) มีผลขาดทุนสุทธิ 4.86 ล้านบาท เนื่องจากการรับรู้ผลขาดทุนจากเงินลงทุนในบริษัทร่วม
ขณะที่ในช่วง 6 เดือนแรกของงวดปีนี้ (สิ้นสุดเดือน เม.ย.58) บริษัทมีกำไรสุทธิแล้ว 12.67 ล้านบาท และแนวโน้มผลประกอบการในครึ่งหลังก็น่าจะมีกำไรต่อเนื่องจากครึ่งแรก เพราะไม่มีเหตุการณ์ใด ๆ ที่จะทำให้เกิดผลขาดทุน
โดยปีนี้บริษัทมั่นใจกำไรสุทธิ เนื่องจากครึ่งปีหลังการรับรู้รายได้จากภาครัฐจะมากกว่าครึ่งแรกซึ่งส่วนใหญ่เป็นงบฯ ต่อเนื่อง ซึ่งปีนี้ครึ่งหลังควรจะดีกว่าครึ่งแรก เพราะมีแบล็กล็อก 300 ล้านบาท และมีตัวอื่นๆ ที่คาดว่าจะได้เพิ่มเข้ามาอีกเยอะพอสมควร และมีรอเซ็นสัญญางานใหม่ในเดือนหน้า